ທ່ານດັ້ງກິ່ງກຸ໊ຍ, ຫົວໜ້າຜູ້ຕ່າງໜ້າຫວຽດນາມປະຈຳ ສະຫະປະຊາຊາດ, ໄດ້ຢັ້ງຢືນຄືນໃໝ່ວ່າ ຫວຽດນາມ ຈະສະໜັບສະໜູນວິວັດການສ້າງສັນຕິພາບໂດຍຊາວອາບການິດສະຖານນຳໜ້າ ແລະ ເປັນເຈົ້າການ, ເນັ້ນໜັກເຖິງຄວາມສຳຄັນຂອງການສືບຕໍ່ຜັນຂະຫຍາຍມະຕິເລກທີ 2513 ຂອງ ສປຊ ກ່ຽວກັບການສະໜັບສະໜູນຂໍ້ຕົກລົງສັນຕິພາບໃນວັນທີ 29 ກຸມພາ, ກ່ອນອື່ນໝົດແມ່ນ ການເລີ່ມຕົ້ນເຈລະຈາມຸ່ງໄປສູ່ຂໍ້ຕົກລົງຢຸດຍິງໃນໄລຍະຍາວໂດຍໄວ, ແບ່ງປັນຄວາມວິຕົກກັງວົນກ່ຽວກັບບັນດາເຫດບຸກໂຈມຕີຂອງ ຕາລີບານ ແລະ ບັນດາອົງການກໍ່ການຮ້າຍ, ຮຽກຮ້ອງໃຫ້ປັບປຸງສະພາບຄວາມໝັ້ນຄົງໃນສະພາບການໂລກລະບາດ Covid – 19 ແລະ ຜົນສະທ້ອນຂອງການປ່ຽນແປງດິນຟ້າອາກາດຢູ່ ອາບການິດສະຖານ. ທ່ານດັ້ງກິ່ງກຸ໊ຍ ໄດ້ສະແດງຄວາມຫວັງຈະມີການເຂົ້າຮ່ວມຢ່າງຕັ້ງໜ້າກ່ວາອີກຂອງແມ່ຍິງໃນວິວັດການສ້າງສັນຕິພາບ ກໍ່ຄືເນັ້ນໜັກເຖິງຄວາມສຳຄັນຂອງການຊຸກຍູ້ການສ້າງ, ປົກປ້ອງສິດຂອງບັນດາກຸ່ມທີ່ມີຄວາມສ່ຽງສູງກ່ວາໝູ່ ແລະ ປ້ອງກັນ, ຕ້ານອາດຊະຍາກຳ ແລະ ຢາເສບຕິດ.
ບຸນຄົງ